Përvjetori i shpërthimit të Çernobilit
Qindra ukrainas kujtojnë 29 vjetorin e shpërthimit të centralit bërthamor
Qindra njerëz në Ukrainë shënuan 29 vjetorin e incidentit më të rëndë bërthamor në botë, atë në centralin e Çernobilit. Shpërthimi në Çernobil me 26 prill të vitit 1986 shkaktoi 30 të vrarë. Mijëra ukrainas mbetën me aftësi të kufizuara të përhershme nga fatkeqësia. Qindra e mijëra të tjerëve iu desh të braktisin shtepitë e tyre sepse shpërthimi çliroi gaze të rrezikshme radioaktive. Qindra njerëz u mblodhën në një ceremoni përkujtimore për viktimat e katastrofës së Çernobilit, duke shënuar kështu 29 vjetorin e aksidentit bërthamor më të rëndë në botë. Valentina Gondareva, është banore e qytetit Slavutych e zhvendosur këtu nga rrethinat pranë Çernobilit. Një ceremoni fetare u mbajt në Slavutych, ku njerëzit vunë lule dhe qirinj. Slavutych, që ndodhet 60 kilometra nga centrali bërthamor i Çernobilit, është qyteti më i afërt i banueshëm pranë zonës së ndotur nga radioaktiviteti. Është një qytet i ndërtuar qëllimisht për të strehuar njerëzit që u detyruan të braktisin shtepitë e tyre nga katastrofa. Përsëri Valentina Gondareva: Shumë banorë aty kanë të afërm apo miq që ose u vranë nga zjarri që përpiu centralin pas shpërthimit, ose që kanë vdekur më pas nga sëmundjet e rrezatimit me gaz radioaktiv. Shpërthimi në Çernobil me 26 prill 1986 shkaktoi menjëherë më shumë se 30 të vdekur dhe si rezultat i niveleve të larta të gazeve radioaktive në perimetrin prej 32 kilometrash, 135 njerëz u desh të evakuohen. Shpërthimi çliroi një re vdekjeprurëse radioaktive e cila ndoti një zonë prej 150 kilometrash kateror në Ukrainë dhe Bjellorusinë fqinje. Sipas të dhënave nga qeveria e Ukrainës, më shumë se 4 mijë njerëz që morën pjesë në përpjekjet sovjetike të nxituara dhe organizuara keq për pastrimin e vendin kanë vdekur. Por të dhënat e vërteta besohet se tregojnë për fatalitete më të larta. Më shumë se 70 mijë ukrainas u bënë me aftësi të kufizuara nga katastrofa.